- Hindi News
- National
- शिक्षा का स्तर सुधारने और ड्राप आउट रोकने में स्कूल मुखियाओं की भूमिका महत्वपूर्ण : डीसी
शिक्षा का स्तर सुधारने और ड्राप आउट रोकने में स्कूल मुखियाओं की भूमिका महत्वपूर्ण : डीसी
जिमखानाक्लबमें हरियाणा स्कूल एजुकेशन ऑफिसर्स एसोसिएशन की ओर से शिक्षा की गुणवत्ता , मुखियाओं की भूमिका और प्रिंसिपल निर्देशिका विमोचन के अवसर पर सेमिनार का आयोजन किया गया। जिसमें मुख्य अतिथि डीसी आरएस खरब रहे।
सेमिनार का शुभारंभ सरस्वती पूजन और दीप प्रज्ज्वलन कर किया। इस दौरान डीसी ने कहा कि शिक्षा का स्तर सुधारने, अच्छा परिणाम देने, शत-प्रतिशत नामांकन, अनुपस्थिति कम करने, ड्रॉप आउट को रोकने और छात्र संख्या बढाने के लिए सभी संस्थाओं के मुखिया और अधिकारी निष्ठापूर्वक समर्पित और चिंतित हैं। उन्होंने कहा कि मुखिया संस्था का केंद्र बिंदु होता है, उसकी कार्यशैली, बहुमुखी प्रतिभा, नैतिकता, व्यवहार कुशलता और दूरदर्शिता संस्था की दिशा और दशा बदल देती है। सभी मुखिया जी-जान से अपने कार्य के प्रति समर्पित हैं। लेकिन स्टाफ की कमी, गैर-शैक्षणिक कार्य, पाठ्येतर क्रियाओं की अधिकता, निर्माण कार्य, मिड-डे मील आदि की समस्याएं सफलता में बाधक बन रही हैं।
मुख्याध्यापकों के प्रधान शिव कुमार ने कहा कि शिक्षा का स्तर सुधारने के लिए पांचवीं और आठवीं का बोर्ड करने तथा ड्रॉप-आउट अनुपस्थिति कम करने की बहुत आवश्यकता है। कक्षा एक से आठ में बच्चों को फेल करने से भी शिक्षा का स्तर गिर रहा है। जिला बाल कल्याण समिति के सदस्य एवं हरियाणा बोर्ड के मेंबर सुरेश पाल ने कहा कि बच्चों को पास कराने के साथ-साथ चरित्रवान विद्यार्थी तैयार करने से शिक्षा के स्तर में सुधार होगा।
इस अवसर पर मुख्यातिथि ने एसोसिएशन की निर्देशिका के दूसरे संस्करण का विमोचन भी किया। इस दौरान डीईओ आनंद चौधरी, डीईईओ सुरेश कुमार, कुमारी प्रतिभा, सरदार कुलदीप सिंह, सरदार रुपिंदर सिंह, खंड शिक्षा अधिकारी सतीश गोयल, रामचंद्र जांगड़ा, डॉ. धर्मेंद्र सिंह, अशोक धीमान, राम प्रकाश, डॉ. उदय भान, सुरेश पाल संरक्षक, परमजीत गर्ग, नरेंद्र कुमार, मुकेश शर्मा, नरेश कुमार, राजकुमार बख्शी, नरेंद्र ढींगरा, नीरज शर्मा, राकेश गुप्ता, सतपाल शर्मा, सुरेंदर अरोड़ा, जय सिंह, हुकम सिंह, सुरेन्द्र पाल मौजूद रहे।
यमुनानगर| कार्यक्रममें मुख्यातिथि डीसी रोहतास सिंह खरब को सम्मानित करते आयोजक।
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva awa_Deva